
Készült Bácsalmás Város Önkormányzata Képviselő-testületének 2018. december 6-án, 14 óra 21 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Csémy László és Légrádi Mária képviselők (5 fő); 
valamint
Patocskai Ibolya jegyző megbízásából dr. Párczen Zoltán igazgatási és jogi ügyintéző (1 fő);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Márai András, Nagy Gábor, Schaffer Tünde és Turcsányi Csaba képviselő (4 fő).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Tájékoztatásul elmondja, hogy Patocskai Ibolya jegyző külföldön van, a képviseletét dr. Párczen Zoltán igazgatási és jogi ügyintéző fogja ellátni az ülésen. Jegyzőkönyv-hitelesítőknek dr. Bakó Mária Lujza és Légrádi Mária képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

317/2018. (XII. 6.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete dr. Bakó Mária Lujza és Légrádi Mária képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet kiegészíteni javasolja a 3. sz. előterjesztés tárgyalásával, majd a javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

318/2018. (XII. 6.) Bácsalmás v. öh.

Napirend megállapítása	Határozat

I.	Bácsalmás Város Önkormányzatának Képviselő-testülete a 2018. december 6-i rendkívüli ülésén a következő napirendi pontokat tárgyalja meg:

1. Szállító kiválasztása az EFOP 3.7.3-16-2017-00280 „Formális és informális alkalmak szervezése Bácsalmáson” c. projekt egyes programelemeinek élelmiszer alapanyag beszerzésével kapcsolatban (1. sz. előterjesztés)
2. VP6-7.2.1-7.4.1.2-16 "Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése" című pályázathoz nyertes árajánlatadó kiválasztása (2. sz. előterjesztés)
3. A Bácsalmás belterület 1976/3 és 1976/4 helyrajzi számú földrészletek telekalakításának ingatlan-nyilvántartási bejegyzése (3. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

Szállító kiválasztása az EFOP 3.7.3-16-2017-00280 „Formális és informális alkalmak szervezése Bácsalmáson” c. projekt egyes programelemeinek élelmiszer alapanyag beszerzésével kapcsolatban 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

319/2018. (XII. 6.) Bácsalmás v. öh.

Szállító kiválasztása az EFOP 3.7.3-16-2017-00280 
„Formális és informális alkalmak szervezése 
Bácsalmáson” c. projekt egyes programelemeinek 
élelmiszer alapanyag beszerzésével kapcsolatban 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) az EFOP-3.7.3-16-2017-00280 kódszámú, „Formális és informális alkalmak szervezése Bácsalmáson” elnevezésű pályázati projekt programjaihoz szükséges élelmiszer jellegű alapanyag beszerzés ellátására – összességében a legkedvezőbb ajánlatára tekintettel – a SZUPER CSEMEGE KFT. (6449 Mélykút, Nagy u. 2.) vállalkozást bízza meg.

2.	A Képviselő-testület felhatalmazza Németh Balázs polgármestert a szükséges intézkedések megtételére, az előterjesztés és a jelen határozat melléklete szerinti vállalkozói szerződés megkötésére.

Határidő: azonnal
Felelős: Németh Balázs polgármester

Operatív felelős: Kiss Balázs Sándor pályázati referens

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Kiss Balázs Sándor pályázati referens

Melléklet a 319/2018. (XII. 6.) Bácsalmás v. öh. jelölésű határozathoz

Szállítási keretszerződés (tervezet)

mely létrejött egyrészről:
	Neve
	Bácsalmás Város Önkormányzata

	Képviseli
	Németh Balázs polgármester

	Székhely
	6430 Bácsalmás, Gróf Teleki J. u. 4-8.

	Adóigazgatási száma:
	15724320-2-03

	Tel.
	79/541-455


mint Vevő,
másrészről pedig
	Neve
	SZUPER CSEMEGE Nagy és Kiskereskedelmi Korlátolt Felelősségű Társaság

	Képviseli
	Weisz István ügyvezető

	Székhely
	6449 Mélykút, Nagy u. 2.

	Adóigazgatási száma:
	11949590-2-03

	Tel.
	30/938-5854

	Email címe:
	weiszcsemege@gmail.com



továbbiakban Szállító között az alábbiak szerint:

Bácsalmás Város Önkormányzata EFOP-3.7.3-16-2017-00280 kódszámú, „Formális és informális alkalmak szervezése Bácsalmáson” elnevezésű támogatott projektet valósít meg.
Jelen projekt keretében a felek megállapodnak, hogy a Vevő a „Házi tündér” képző program szakmai megvalósításához kapcsolódó alapanyagok biztosításának beszerzésére vonatkozó, a program ideje alatt folyamatosan jelentkező igényét Szállító 2018.11.20-án kelt írásbeli ajánlata szerint a Szállítónál rendeli meg.

1. Szerződés tárgya
Felek jelen szerződés aláírásával megállapodnak arról, hogy Bácsalmás Város Önkormányzata által megvalósításra kerülő pályázati programok alapanyag beszerzési szükségletét Szállító elégíti ki 2019.09.30.-ig, eseti megrendelések alapján, Vevő igényeihez igazodva.
Vevő valamennyi igényét Megrendelő átadásával adja Szállító tudomására. Szállító a Megrendelőn szereplő alapanyag igényeket 5 munkanapon belül teljesíti.

Jelen keretszerződés tárgyát az alábbi rendezvény megvalósításához szükséges alapanyagok beszerzése képezi:

	A program típusa:
	A program helyszíne:
	A program alkalmainak száma, szükséges eszközök, alapanyagok

	„Házi tündér” képző
	Bácsalmás
	Összesen 80 alkalom, alkalmanként 6 fő számára szükséges az otthonteremtés, a családi közösség harmóniájának eléréséhez szükséges anyagbeszerzés.



2. Díjak, fizetési feltételek:
Az alapanyagok megrendelő szerinti leszállítását – a programok folyamatossága, és hosszú távú megvalósítási ideje miatt - Szállító részletekben teljesíti. Vevő 2019.09.30.-ig legfeljebb 1.200.000,- forint, azaz egymillió kettőszázezer forint keretösszegben vásárol.
Felek megállapodnak abban, hogy a több részletben leszállított tételek havi összesítését követően Szállító egyszeri havi számlát állít ki.
A számla kiállítható az elkészített havi összesítő elfogadását, aláírását követően kiállított teljesítésigazolást alapján. 

3. Szállító vállalja: 
· A Vevő által tételesen megrendelt a szerződés tárgyát képező alapanyagok megrendelés leadását követő 5 munkanapon belüli leszállítását.
· A Vevő által nem megfelelőnek minősített alapanyagok azonnali (leszállítás napján történő) cseréjét.
· A megrendelések tételes teljesítését követően hó végén elkészíti a havi összesítőt, egyeztetést követően a leszállított mennyiségekről számlát állít ki.

4. Vevő vállalja:
· A megrendelt árut átveszi a Szállítótól, amennyiben minőségileg megfelelőnek találja.
· Az átvett áruk összegzését átvizsgálja, megfelelőség esetén az összesített adatokra vonatkozóan teljesítésigazolást állít ki.
· Szállító által kiállított számlát 8 napon belül átutalással kiegyenlíti.

5. A szerződés hatálya:
· Jelen szerződés az aláírást követő első munkanapon lép hatályba, és határozatlan ideig érvényes.
· Szerződésszegés esetén bármelyik fél azonnali hatállyal felmondhatja a szerződést.
Egyebekben a PTK. idevonatkozó rendelkezései az irányadók. Esetlegesen felmerülő jogvita esetére a felek a területileg illetékes Bíróság illetékességét kötik ki.

A megállapodás elolvasását értelmezését követően felek, mint akaratukkal megegyezőt aláírták.

Bácsalmás, 2018. 12. 07.
	…………………………….
Németh Balázs
polgármester
Bácsalmás Város Önkormányzata
Vevő
	…………………………….
Weisz István
ügyvezető
SZUPER CSEMEGE Kft.
Szállító

2. napirendi pont

VP6-7.2.1-7.4.1.2-16 "Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése" című pályázathoz nyertes árajánlatadó kiválasztása 
(A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

320/2018. (XII. 6.) Bácsalmás v. öh.

VP6-7.2.1-7.4.1.2-16 "Külterületi helyi közutak 
fejlesztése, önkormányzati utak kezeléséhez,
 állapotjavításához, karbantartásához szükséges 
erő- és munkagépek beszerzése" című 
pályázathoz nyertes árajánlatadó kiválasztása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a VP6-7.2.1-7.4.1.2-16 "Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése" c. projekt eszközbeszerzéseivel kapcsolatban a legkedvezőbb árajánlatot adó Szal-Agro Kft.-t bízza meg bruttó 19 037 300 Ft értékben.

2.	A Képviselő-testület felhatalmazza Németh Balázs polgármestert a szükséges intézkedések megtételére, a vállalkozói szerződés megkötésére.

Határidő: azonnal
Felelős: Németh Balázs polgármester

Operatív felelős: Kiss Balázs Sándor pályázati koordinátor

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Kiss Balázs Sándor pályázati koordinátor

3. napirendi pont

A Bácsalmás belterület 1976/3 és 1976/4 helyrajzi számú földrészletek telekalakításának ingatlan-nyilvántartási bejegyzése 
(A 3. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

321/2018. (XII. 6.) Bácsalmás v. öh.

A Bácsalmás belterület 1976/3 és 1976/4 
helyrajzi számú földrészletek telekalakításának 
ingatlan-nyilvántartási bejegyzése 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) tudomásul veszi, hogy a vonatkozó 800056/6/2018 számú jogerős telekalakítási engedély határozat alapján az érintett ingatlanok telekalakítása (telekhatárának rendezése) megtörténjen és hozzájárul a változások ingatlan-nyilvántartási bejegyzéséhez az alábbiak szerint:

A Bácsalmás belterület 1976/3 helyrajzi számú kivett közterület művelési ágban nyilvántartott, korábban 0,0516 ha nagyságú ingatlan területe a telekhatár-rendezést követően 0,1150 ha nagyságúra növekszik, ezzel párhuzamosan pedig a Bácsalmás belterület 1976/4 helyrajzi számú kivett sporttelep művelési ágú ingatlan területe 4,6601 ha-ról 4,5967 ha-ra csökken. 
Mivel mindkét ingatlan 1/1 arányban Bácsalmás Város Önkormányzatának tulajdona, így a telekhatár-rendezést és annak ingatlan-nyilvántartási átvezetését követően a tulajdoni viszonyok az újonnan kialakuló földrészleteken változatlanok maradnak.

2.	A Képviselő-testület felhatalmazza Németh Balázs polgármestert a telekhatár-rendezés ingatlan-nyilvántartási átvezetéséhez szükséges intézkedések megtételére.

Határidő: haladéktalanul
Felelős: Németh Balázs polgármester 

Operatív felelős: dr. Párczen Zoltán igazgatási és jogi ügyintéző

A határozatról értesül: 
- kivonattal:	1. Németh Balázs polgármester 
	2. Patocskai Ibolya jegyző
		3. Horváth István Attila PBÜ osztályvezető
		4. dr. Párczen Zoltán igazgatási és jogi ügyintéző
5. Kerényi Tamás beruházási ügyintéző

Németh Balázs polgármester – több napirendi pont nem lévén – megköszöni a részvételt, és az ülést 14 óra 35 perckor berekeszti.

K. m. f.


		Patocskai Ibolya jegyző meghatalmazásával:




	Németh Balázs	Dr. Párczen Zoltán 
	polgármester	igazgatási és jogi ügyintéző




	dr. Bakó Mária Lujza	Légrádi Mária
képviselők, jegyzőkönyv-hitelesítők




	Patocskai Ibolya
	jegyző


